שיפי אלוני

שיפי אלוני (נולדה ב-25 ביוני 1979) היא שחקנית וקומיקאית ישראלית. אלוני גדלה בירושלים ולמדה באולפנה עד סיום התיכון והמשיכה לשירות לאומי בקיבוץ שלוחות. היא בוגרת לימודי משחק בבית הספר למשחק של סמינר הקיבוצים ובוגרת סדנת משחק בסטודיו למשחק ניסן נתיב. אלוני שיחקה במחזה "שקופים" והייתה מועמדת לפרס שחקנית השנה בטקס הפרינג' על משחקה במחזה "האוהל האדום". כמו כן, היא שיחקה במופע "רחלי ואמא מחפשות". בתיאטרון הערבי עברי שיחקה במחזה "חורף בקלנדיה". בתיאטרון באר שבע שיחקה במחזה "המדריך לחיים הטובים". בתיאטרון צוותא שיחקה בהצגות "שירת העצבים", "ליזי" ו"לי לה לו". היא שיחקה במופע ""הביג מאמות". בתיאטרון השעה הישראלי שיחקה במחזה "סולם יעקב" לצד יעקב כהן בכמה תפקידים. שיחקה בהצגות הילדים "טיול לארץ התווים", "נעלי הזהב של אלמה", "האיחור האחרון", "דבלה בא אל העיר" ו"שובו של הג'יני". בין השנים 2011–2016 השתתפה בארבע עונות בסדרת הילדים "חיפזון וזהירון". בשנת 2013 גילמה את עליזה בסדרת הדרמה "בלו נטלי" שיצר וכתב אבנר ברנהיימר לYes. בשנת 2015 החלה לשחק בסדרה הקומית "לה פמיליה" בערוץ 10. בנוסף, החלה להשתתף בסאטירה "אנחנו במפה" בHOT3, לצידו של שלום מיכאלשווילי. בתחילת 2016 שיחקה בסדרת הילדים "הבאגיס" ששודרה ב-HOT V.O.D. בדצמבר אותה שנה החלה לגלם את דמותה של לטי, אשתו של צביקה הדר בסדרה הקומית "לצבי יש בעיה" בזכיינית ערוץ 2, רשת. ושיחקה בתפקידי אורח בסדרות: "שותפים" בהוט קומדי סנטרל ו"צומת מילר" בזכיינית ערוץ 2, קשת. בשנת 2017 החלה לשחק בסדרת המערכונים "אחת שיודעת" בטלוויזיה החינוכית הישראלית והחליפה את אירית דקל בתפקיד "חנה 'פינצטה' אוחנה", בעונה השלישית של הקומדיה שיצרו שלום ומני אסייג, "שנות ה-80". החל מ-2017 משחקת בתיאטרון הבימה במחזה "בעלה של אשתי". ומחודש יוני משחקת במחזה "פילומנה" שתרגם וביים רוני פינקוביץ' לצד לימור גולדשטיין ונתן דטנר. באותה שנה הצטלמה לדרמה הפוליטית "שלטון הצללים" לצד זאב רווח שעלתה ב-2018 ב־HOT. באותה שנה שיחקה גם בסרטו של אלירן מלכה "הבלתי רשמיים". ב-2019 משחקת אלוני בתיאטרון הבימה בתפקיד סיניה במחזמר גבעת חלפון אינה עונה (במקביל ליעל לבנטל). החל ממרץ 2019 משחקת את אוולין אלפונטה בסדרה בת אל הבתולה. בנוסף החל מיולי 2019 משחקת את דלית עובדת סוציאלית ב"נחמה". ב-2021 משחקת בתיאטרון הבימה את יוספה, מנהלת הלשכה, בהצגה הקומית ראש המועצה והשתתפה בסדרה "העיר הטובה".ב-HOT ובסרט איראן 3. מ-2022 משחקת אלוני בסדרת הילדים "שלי הכובשת" בכאן חינוכית לצד אורי גבריאל, גבי עמרני, טל פרידמן, חנן סביון ועוד, אלוני שיחקה את דורין. באותה שנה שיחקה בסדרת ההמשך של שנות ה-80 שנקראת שנות ה-90 באותו תפקיד שבה שיחקה בשנות ה-80 בתפקיד "חנה 'פינצטה' אוחנה", ושיחקה דמויות שונות בסדרה "פשע לא מאורגן". ב-2023 עלתה לשידור הסדרה "השגרירות", בה היא מגלמת את אורנה. ב-2024 עלתה לשידור הסדרה ״האמת״ בה היא מגלמת את הרבנית, ובהמשך שותפה בפרק 3 בעונה השלישית של הסדרה "המפקדת" בתפקיד רס"ן בן-צור − שתיהן בערוץ "כאן 11". אלוני נשואה ואם לשתי בנות ובן, מתגוררת בקיבוץ מזרע. שיפי אלוני, ברשת החברתית אינסטגרם שיפי אלוני, במיזם "אישים" לתיעוד היצירה הישראלית שיפי אלוני, במסד הנתונים הקולנועיים IMDb (באנגלית) שיפי אלוני, באתר ספר הקולנוע הישראלי רותי זוארץ, ‏שיפי אלוני מודה: "הבמה זה המקום שלי להוציא את כל הג’יפה", באתר מעריב אונליין, 12 במרץ 2017 ריקי רט, ‏"היום אני באה לכל תפקיד באהבה ועושה אותו בלי שום פחד", בעיתון מקור ראשון, 8 באוגוסט 2018 יעל געתון‏, שיפי אלוני: "הייתי ילדה שנראית כמו יזהר כהן אך חולמת להיות ג'וליה רוברטס", באתר וואלה, 19 בדצמבר 2018 לצבי יש בעיה - ליאת, "לטי" / שיפי אלוני, באתר רשת